**Forskrift om fartsbegrensning for fritidsfartøy i indre havn i Bodø, Bodø kommune, Nordland**

Dato 10. februar 2022

Publisert 28. april 2022

Ikrafttredelse 10. februar 2022

Gjelder for

Bodø kommune, Nordland

Hjemmel

Lov av 21. juni 2019 nr. 70 om havner og farvann § 8.

Kunngjort 10. desember 2020

Korttittel

**Forskrift om fartsbegrensning for fritidsfartøy, indre havn, Bodø**

Hjemmel: Forskrift fastsatt av Bodø Bystyre (dato) med hjemmel i lov 21. juni 2019 nr. 70 om havner og farvann § 8.

**§1 Formål og virkeområde**

Denne forskriften erstatter forskrift om fartsbegrensning i indre havn i Bodø (FOR-1993-03-02-162).

Denne forskriften regulerer ferdsel med fritidsfartøy i Bodø indre havn. Med fritidsfartøy menes fartøy som har en største lengde på inntil 24 meter, og som ikke brukes i næringsvirksomhet.

Ved all ferdsel med fritidsfartøy skal båtfører utvise aktsomhet ovenfor mennesker som utøver friluftslivs- eller næringsaktivitet, og ferdselen skal ivareta hensynet til naturmangfoldet, herunder hekke- og leveområder for viltlevende arter. Båtfører skal sikre at ferdselen ikke medfører støyplager for fastboende eller mennesker som utøver friluftsliv.

**§ 2. Fartsbegrensning 5 knop**

5 knop er høyeste tillatte hastighet hele året i Bodø indre havn, innenfor en rett trukket linje mellom nordspissen av molo og sydvestspissen av Nyholmen.

|  |  |  |  |  |  |
| --- | --- | --- | --- | --- | --- |
| Punkt 1 Nyholmen | 7463440.871 | 472628.250 |  | 67°17,11'N | 14°21,53'E |
| Punkt 2 Moloen | 7463245.039 | 472604.939 |  | 67°17,04'N | 14°21,51'E |

**§ 4. Dispensasjon**

Kommunestyret kan gi dispensasjon fra forskriftens bestemmelser. Dispensasjon kan bare skje etter begrunnet søknad. Dispensasjon gis kun i særlige tilfeller. Ved vurderingen av hvorvidt dispensasjon kan innvilges skal det blant annet legges vekt på hvorvidt det omsøkte tiltak kan medføre fare for skade på:

a) personer,

b) materiell, herunder kaianlegg og flytebrygger,

c) infrastruktur, herunder akvakulturinstallasjoner,

d) andre fartøyer, og

e) naturmangfoldet. Med naturmangfoldet menes blant annet strandlinje, dyreliv, samt hekke- og leveområder for viltlevende arter.

Dispensasjonen skal gjøres tidsbegrenset.

Kommunestyret kan delegere myndighet etter første ledd til havnestyret.

Innvilgelse eller avslag på søknad om dispensasjon kan påklages. Kystverkets hovedkontor er klageinstans for vedtaket truffet av kommunestyret eller havnestyret.

**§ 5. Straffansvar**

Overtredelse av forskriften, herunder enkeltvedtak gitt i medhold av den, straffes med bøter etter lov 21. juni 2019 nr. 70 om havner og farvann § 51 for så vidt overtredelsen ikke rammes av strengere straffebestemmelse.

**§ 6. Ikrafttredelse**

Forskriften trer i kraft 10. februar 2022.